पटना। आरजेडी प्रमुख लालू यादव के बड़े बेटे तेजप्रताप यादव ने सोमवार शाम एक फेसबुक पोस्ट लिखकर बिहार के राजनीतिक गलियारे में हलचल मचा दी। तेजप्रताप यादव ने अपनी फेसबुक वॉल पर अपने खिलाफ किए जा रहे दुष्प्रचार और अफवाहों से तंग आकर राजनीति छोड़ने की बात कही है। उन्होंने अपनी पोस्ट में लिखा कि पार्टी के ही कई लोग उनके विरुद्ध अफवाह फैला रहे हैं, अपनी इस पोस्ट में तेजप्रताप ने राजद नेता ओम प्रकाश यादव उर्फ भुट्टू और विधान पार्षद सुबोध राय पर गलत अफवाह फैलाने का आरोप लगाया। इसके अलावा उन्होंने आगे लिखा कि, “जब मैं इसकी शिकायत अपनी मां से करता हूं तो मुझे ही डांट पड़ जाती है। इस कारण मैं काफी दबाव में हूं।”